

Trg sv.Nikole 5, 22305 Kistanje

OPĆINSKI NAČELNIK

KLASA:551-06/21-03/2

URBROJ:2182/16-02-21-1

Kistanje , 07. rujna 2021.god.

**J A V N I P O Z I V**

**za podnošenje zahtjeva** **za odobrenje naknade troškova ogrjeva u 2021.g.**

Sukladno članku 43. Stavku 1. Zakona o socijalnoj skrbi(„Narodne novine“, broj 157/13.,152/14.,99/15.,52/16.,16/17.,130/17.,98/19.,64/20. i 138/20.), pravo na troškove ogrjeva ostvaruju isključivo **samaci ili kućanstva - korisnici zajamčene minimalne naknade koji se griju na drva.**

Sukladno odredbama Odluke Vlade RH o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškove ogrjeva korisnicima koji se griju na drva u 2021.g.( „Narodne novine“, broj 148/20.), Skupština Šibensko-kninske županije na sjednici održanoj 15.ožujka 2021.godine donijela je odluku kojom se regulira podmirenje troškova ogrjeva u 2021.godini, na način da se samcu ili kućanstvu koji udovoljavaju zakonske uvjete , a griju se na drva, može odobriti **jednom godišnje novčani iznos od 1.050,00kuna** za podmirenje troškova ogrjeva.

Stoga, pozivaju se svi korisnici **zajamčene minimalne naknade koji se** griju se na drva da od **08.rujna 2021.godine do zaključno s danom 30.studenog 2021.godine**, u Jedinstveni upravni odjel Općine Kistanje, Trg sv.Nikole 5, 22 305 Kistanje, podnesu pisani zahtjev za ostvarivanje prava na pomoć za podmirenje troškova ogrjeva u 2021.godini, koji se može preuzeti na službenim stranicama Općine kistanje [www.kistanje.hr](http://www.kistanje.hr) ili u zgradi Općine Kistanje, **svakim radnim danom u vremenu od 08:00 do 13:00sati .**

Nepotpuni zahtjevi se neće uvažavati od strane Upravnog odjela za zdravstvo i socijalnu skrb Šibensko-kninske županije, koji osiguravaju financijska sredstva za isplatu navedene pomoći.

**Uz zahtjev za ostvarivanje prava obavezno priložiti:**

|  |
| --- |
| 1. Potpisana izava korisnika da se grije na drva (obrazac u Jedinstvenom upravnom odjelu Općine Kistanje i na internetskoj stranici Općine Kistanje [www.kistanje.hr](http://www.kistanje.hr/))  2. Preslika broja tekućeg računa, žiro ili zaštićenog računa s obveznom IBAN konstrukcijom(napomena: molimo Vas da prethodno provjerite ispravnost vašeg računa, posebno osobe koje imaju zaštićeni račun ).  3. Presliku osobne iskaznice. |

U interesu je osoba koje imaju pravo na naknadu troškova ogrjeva da što prije podnesu uredne zahtjeve sa pripadajućom dokumentacijom kako bi se njihov zahtjev što prije obradio i izvršila isplata odobrenog iznosa.

OPĆINSKI NAČELNIK

Goran Reljić